नई दिल्ली: UP Lekhpal Recruitment 2018: उत्तर प्रदेश में बेरोजगार युवाओं के लिए खुशखबरी है. जल्द ही राजस्व परिषद में लेखपाल के खाली करीब 4 हजार पदों पर भर्ती प्रक्रिया शुरू होने वाली है. बताया जा रहा है कि राजस्व विभाग में भर्ती प्रक्रिया पर मुख्यमंत्री योगी आदित्यनाथ ने मुहर लगा दी है. कैबिनेट की मंजूरी के बाद राजस्व परिषद भर्ती के संबंध में आयोग को प्रस्ताव भेजेगा. राजस्व परिषद से लेकर इन भर्तियों का अधिकार उत्तर प्रदेश अधीनस्थ सेवा चयन आयोग को दे दिया गया है.